cyanic-selkie/wikianc huggingface dataset:
Բանակցություններ վարելու ազգային առանձնահատկություններ
Բանակցություններ վարելու անգլիական առանձնահատկությունները
Անգլիացիներին բնորոշ է զսպվածությունը, ճշտապահությունը, մանրախնդրությունը, գործարարությունը, ձեռներեցությունը, ինքնատիրապետման կարողությունը։ Նախընտրում են գործարքներ կնքել իրենց արդեն ծանոթ գործընկերների հետ։ Բանակցությունների նախապատրաստական աշխատանքներին ավելի քիչ ժամանակ են տրամադրում։ Նրանք գտնում են, որ հենց բանակցությունների ժամանակ գործընկերների դիրքորոշումն էլ հուշում է լավագույն որոշումը։ Նրանք բավականին ճկուն են և կարողանում են պատասխանել հակառակ կողմի նախաձեռնությանը։ Անգլիացիների հետ բանակցությունները պահանջում են մանրակրկիտ նախապատրաստական աշխատանքներ։ Անգլիացիները ձևավորել են բանակցությունների հատուկ «ծիսակարգ»։ Նրանք բացարձակապես աներերուն են օրենքների և իրավունքների հարցում։ Սովորաբար որոշումներ կայացնելիս նրանց ռիսկի գործոնը շատ ցածր է։ Անգլիացի բանագնացների ուժեղ կողմը քննարկվող խնդրի և հակառակ կողի մասին մանրամասն տեղեկացված լինելն է։ Առանձնանում են բարձր պրոֆեսիոնալիզմով, կարողանում են վերլուծել իրավիճակը հենց բանակցությունների ընթացքում և կանխատեսումներ կատարել։ Անգլիացիներին բնորոշ է գործարարությունը, անկախությունը, արդարության զգացումը, այդ իսկ պատճառով բանակցելիս նրանք առաջնորդվում են «արդար խաղ» սկզբունքով։ Չեն հանդուրժում խորամանկությունն ու նենգությունը, չնայած այս հանգամանքին, անգլիացիներին մատնանշելու համար եվրոպացիներն օգտագործում են «Լոնդոնյան մշուշ» և «խորամանկ Ալբիոն» արտահայտությունները։ Չեն սիրում իրենց գիտելիքները ցուցադրող և կտրուկ կերպով ինչ-որ բան համոզող զրուցակիցներին։ Հավատարիմ մնալով «Իմ տունն իմ ամրոցն է» արտահայտությանը՝ խուսափում են անձնական կյանքին, մասնագիտական հաջողություններին, կրոնին առնչվող թեմաներից։ Նախընտրելի է անգլիացիների հետ բանակցությունները սկսել եղանակի, սպորտի, այգեգործության, ընտանի կենդանիների և այլ կենցաղային բնույթի թեմաների շուրջ զրույցներով։ Խուսափում են կտրուկ հերքում կամ պնդում կատարելուց։ Ձեռքսեղմումներն ընդունված են միայն առաջին հանդիպման ժամանակ, հետագա շփումների ընթացքում անգլիացիները սահմանափակվում են բանավոր ողջույնով։ Անգլիացիների նախընտրելի արտահայտություններն են. «ինձ թվում է», « ես կարծում եմ», «ես ենթադրում եմ», «գուցե ես ճիշտ չեմ»։ Այս արտահայտությունները հնարավորություն են տալիս խուսափել «այո» կամ «ոչ» պատասխաններից։ Անգլիացիները սովորաբար ցածր են խոսում, զրուցակիցների միջև նախընտրելի հեռավորությունը միջինն է (50 սմ)։
Բանակցություններ վարելու ֆրանսիական առանձնահատկությունները
Ֆրանսիական բանակցային ոճը և՛ ազգային բնավորություն է, և՛՝ կրթական, և՛՝ դաստիրարակչական մեխանիզմ։ Ֆրանսիացիները մանրամասն նախապատրաստվում են բանակցություններին։ Ճշտապահությունը դիտարկում են որպես հարգալից վերաբերմունքի արտահայտչամիջոց. սակայն աչքի չեն ընկնում ճշտապահությամբ։ Կա ֆրանսիական հայտնի կանոն. որքան բարձրաստիճան է հյուրը, այնքան նա ուշ է ներկայանում հանդիպման վայր։ Բանակցությունը սկսում են որևէ չեզոք թեմայով։ Հետազոտողների մեծամասնությունը նշում է ֆրանսիացիների կոշտ մոտեցումը բանակցություններին. կարող են ընդհատել դիմացինի խոսքը՝ իրենց հակափաստարկները ներկայացնելու կամ ասվածը քննադատելու համար։ Նախընտրում են բանակցությունները վարել ֆրանսերեն լեզվով, նույնիսկ եթե տիրապետում են այլ լեզուների։ Նրանց համար շատ հաճելի է, երբ իրենց հետ բանակցողները խոսում են ֆրանսերենով, չնայած շատ զգայուն են թույլ տրված սխալների նկատմամբ։ Մեծ ուշադրություն են դարձնում հռետորությանը, միտքը ճիշտ շարադրելու կարողությանը։ Փաստերը ներկայացնում են դեդուկցիայի մեթոդով, աչքի են ընկնում գիտելիքներով, ճշգրտությամբ։ Բանակցելիս շատ զգույշ են, չեն սիրում առևտուր անել, չեն հանդուրժում, երբ իրենց նկատմամբ ճնշում են գործադրում։ Բանակցությունները վարում են դանդաղ տեմպով և փորձում են խուսափել ցանկացած հարցի պաշտոնական քննարկումից։ Ֆրանսիացիները նախընտրում են բանակցությունները սկսել առավոտյան 11.00-ին։
Բանակցություններ վարելու չինական առանձնահատկությունները
Չինացիներին բնորոշ է մեծաքանակ պատվիրակություններ կազմելը՝ մեծ թվով փորձագետներ ներառելով, ինչպես նաև բանակցությունների երեք փուլերի ( դիրքորոշումների պարզաբանում, քննարկում և բանակցությունների եզրափակում) հստակ սահմանազատումը և հետևողականությունը։ Կարևորում են քննարկման թեմային մանրամասն ծանոթանալը։ Չինացի բանագնացները մեծ ուշադրություն են հատկացնում դիմացինի արտաքին տեսքին, վարքագծին՝ նախընտրելով կապ հաստատել ավելի բարձր սոցիալական կամ պաշտոնական դիրք ունեցող անձանց հետ։ Եթե բանակցությունները տեղի են ունենում Չինաստանում (չինացիները սիրում են բանակցել իրենց հայրենիքում), նրանք հավատարիմ են մնում իրենց ավանդույթին, որն ասում է՝ «հյուրը խոսում է առաջինը» ։ Հազվադեպ են փոփոխության ենթարկում սկզբնական դիրքորոշումը և, որպես կանոն, զիջումների գնում են փակուղում հայտնվելու կամ բանակցությունները դադարեցնելու վտանգի առկայության դեպքում։ Չինական պատվիրակությունները սովորաբար ինքնուրույն որոշումներ չեն կայացնում։ Չինացիները սիրում են երկարաձգել բանակցությունները և այն կարող է երկարաձգվել մի քանի օրից մինչև մի քանի ամիս։
Բանակցություններ վարելու արաբական առանձնահատկությունները
Արաբական աշխարհում նախընտրում են երկար և հիմնային բանակցություններ։ Անիմաստ է ծրագրավորել կամ արաբական կողմին հիշեցնել ժամանակի սղության մասին։ Դա կարող է բացասական հետևանք ունենալ, և նույնիսկ ընկալվել որպես վիրավորանք։ Շատ հեշտ են մտնում շփման մեջ, նախընտրում են ուշադրություն հատկացնել մարդկային գործոնին, առավել մեծ կարևորություն են տալիս անձնական հանդիպումներին, կարողանում են լսել։ Երկխոսության ժամանակ էմոցիոնալ են, չեն սիրում բացահայտ քննադատություն իրենց հասցեին, ազգային արժանապատվությունը, պատիվն ու հպարտությունը ոտնահարող արտահայտություններ, այդ իսկ պատճառով արաբների հետ բանակցությունները պահանջում են զսպվածություն և համբերատարություն։ Բանակցությունների ժամանակ խուսափում են «այո» և «ոչ» բառերն օգտագործելուց։ Դրա փոխարեն օգտագործում են «Ինշալահ» կամ «Մաշալահ» («Տա Աստված» կամ «Աստված չտա»)։ Նրանց ավանդույթների համաձայն, կարող են հետաքրքրվել դիմացինի կամ նրա հարազատների որպիսությամբ, բայց դա չի նշանակում, որ հակառակ կողմը պետք է պատասխանի ամենայն մանրամասնություններով։ Եթե որևէ բան բանակցությունների ընթացքում իրենց ուզածով չի լինում, ապա չեն մեղադրում իրենք իրենց, քանզի «ամեն ինչ Ալահի կամքով է»։ Արաբական ջերմ վերաբերմունքը դեռ չի նշանակում, որ իրենք համաձայն են դիմացինի կարծիքի հետ, միևնույն ժամանակ դիմացինի առաջարկության նկատմամբ անտարբերությունը դեռ չի նշանակում, որ այն անընդունելի է։ Եթե պարզ է դառնում, որ հնարավոր չէ հասնել ընդհանուր համաձայնության, ապա փորձում են թողնել մի լուսավոր կետ՝ հետագայում հարաբերությունները շարունակելու համար։ Ընդ որում, գործարքը մերժելու դեպքում էլ գովաբանում են գործընկերոջը և մերժած համաձայնագիրը։ Բանակցությունների ժամանակ հյուրասիրում են սուրճ, բայց եթե դրանից առաջ հյուրասիրում են զովացուցիչ խմիչք, դա նշանակում է, որ բանակցության համար հատկացված ժամանակը մոտենում է ավարտին։
Բանակցություններ վարելու իռլանդական, իսպանական, շվեդական առանձնահատկությունները
Իռլանդացիները մոտ ձևավորված է վարքագծի հատուկ մոդել. անել այնպես, որ երկրորդ անգամ չդիմեն։ Ցանկացած ինֆորմացիա թաքցնելը, անվստահությունը, «օտարների» նկատմամբ հակակրանքը սկզբում բանակցությունների մթնոլորտը դարձնում են անտանելի։ Ընդ որում, նրանք շատ լավ գիտեն իրենց թերությունների մասին, խոսում են դրանց շուրջ ժպիտով և, նույնիսկ, հպարտանում դրանցով։ Բավականին դժվար է իռլանդացիների հետ գործ ունենալը, բայց դա միայն սկզբնական շրջանում։
Իսպանացի բանագնացներին բնորոշ է անկեղծությունը, սրտաբացությունը, հումորի զգացումը և խմբով աշխատելու ունակությունը։ Նրանց հետ բանակցությունները ընթանում են ոչ այնքան դինամիկ։ Նրանք սիրում են շատախոսել, այդ իսկ պատճառով բանակցությունների օրակարգին այդքան էլ չեն հետևում։ Սիեստան նրանց համար «սուրբ ժամ» է և այդ ժամին ոչ մի բանակացություն կամ հանդիպում չի կազմակերպվում։
Շվեդները կոկիկ են, ճշտապահ, զսպված և վստահելի բոլոր պարագաներում։ Որպես կանոն, տիրապետում են մի քանի եվրոպական լեզուների։ Շվեդները նախընտրում են նախապես իմանալ հակառակ կողմի պատվիրակության կազմը։ Գործընկերների մեջ գնահատում են պրոֆեսիոնալիզմը։ Նախընտրում են քննարկել և ուսումնասիրել առաջարկները՝ իրենց բոլոր մանրամասնություններով։
Գրականություն
Шеретов С.Г.,Ведение международных переговоров, Алматы, 2004
Արտաքին հղումներ
http://www.mrmz.ru/article/v51/print/3.htm
http://www.diplomat.am/load/public/nacionalnye_stili_vedenija_peregovorov/5-1-0-69
http://all-politologija.ru/knigi/politicheskie-peregovory-uchebnoe-posobie-vasilenko/anglijskij-stil-vedeniya-peregovorov
http://all-politologija.ru/knigi/politicheskie-peregovory-uchebnoe-posobie-vasilenko/amerikanskij-stil-vedeniya-peregovorov
Կատեգորիա:Միջազգային հարաբերություններ Կատեգորիա:Ազգային առանձնահատկություններ
Էդմոնդ Հոյլ
Էդմոնդ Հոյլ (Edmond Hoyle, ), բրիտանացի գրող և թղթախաղ խաղացող, տարբեր թղթախաղերի ու սեղանի այլ խաղերի կանոններին նվիրված մի շարք աշխատանքների հեղինակ, որը համարվում է նմանատիպ գրականության հիմնադիր։
Էդմոնդ Հոյլի կյանքի վերաբերյալ շատ քիչ տեղեկություններ կան. նրա ծննդյան ճշգրիտ ամսաթիվը և վայրը, ինչպես նաև նրա ծագումն անհայտ են։ Նրա մասին գրված տեղեկություններից շատերը չեն համապատասխանում իրականությանը կամ չափազանցված են ։ Ենթադրությունը, թե նա մարզվել է բարում, թվում է անհիմն ։ Համաձայն Ռոբերտ Չեմբերսի «Օրերի գրքի՝ Հոյլի հիմնական զբաղմունքը եղել է փաստաբանական գործունեությունը ։
1740-ականների սկզբին Հոյլն արդեն բնակվել է Լոնդոնում, ենթադրվում է, որ ապրուստի միջոցներ վաստակել է վիստ խաղալ սովորեցնելով։ 1742 թվականին նա առաջին հերթին իր աշակերտների համար գրել է «Կարճ տրակտատ վիստ խաղի մասին» աշխատությունը։ Այս ստեղծագործությունը (ըստ Օքսֆորդի կենսագրական բառարանի՝ եղել է թղթախաղին նվիրված առաջին գիտական ​​աշխատանքը ), առաջին անգամ լույս է տեսել 1742 թվականի նոյեմբերին և շուտով դարձել է անհավանականորեն հանրաճանաչ։ Հեղինակի կյանքի ընթացքում այն վերահրատարակվել է 13 գիրք։ Վիստին նվիրված տեքստի ութերորդ հրատարակության մեջ (1748) ավելացել են նաև տրակտատներ առքով այլ թղթախաղերի՝ կադրիլի և պիկեի մասին ։ Տասնչորսերորդ հրատարակությունը եղել է վերջինը, որ լույս է տեսել նրա կենդանության օրոք ։ Տասնհինգերորդ և տասնվեցերորդ լույս են տեսել հետմահու։ 1760 թվականին Հոյլը խմբագրել է տրակտատը, և այն մնացել վեստի ամենահեղինակավոր ուղեցույցը մինչև 1864 թվականը, երբ Լոնդոնի «Արլինգթոն» և «Պորտեր» ակումբները ընդունել են նոր կանոններ ։ Հրատարակություններից մեկը լույս է տեսել Էդինբուրգում  ։ Այն թարգմանվել է բազմաթիվ լեզուներով, առաջինը՝ պորտուգալերեն (1753), ապա գերմաներեն (1754), ֆրանսերեն (1761), իտալերեն (1768), ռուսերեն (1769) և հոլանդերեն (1790) ։ Հոյլը և նրա տրակտատը հիշատակվել են անգլիական գրականության մի շարք ստեղծագործություններում, այդ թվում՝ Հենրի Ֆիլդինգի «Թոմ Ջոնսի՝ ընկեցիկի պատմությունը» (The History of Tom Jones, a Foundling» և Բայրոնի «Դոն Ժուան» ստեղծագործություններում ։
1751 թվականին հրատարակվել է տրակտատ բրագ խաղի՝ ժամանակակից պոկերի նախորդներից մեկի մասին ։ Թղթախաղերից բացի, Հոյլն զբաղվել է այլ սեղանի խաղերի կանոնների և ուղեցույցների կազմմամբ, մասնավորապես, նարդի խաղի (դրան վերաբերյալ մի աշխատություն գրվել է 1743 թվականին, ինչպես նաև ընդգրկել է նաև վիստի մասին տրակտատի ութերորդ հրատարակությունում ) և շախմատի (լույս է տեսել 1761 թվականին) մասին։ Արդեն 18-րդ դարի երկրորդ կեսին անգլերենում հայտնվել է according to Hoyle («ըստ Հոյլի») արտահայտությունը, որը նշանակում է մի բան, ինչն արվում է կանոնների լիարժեք պահպանմամբ ։ Նրա մահից հետո «Հոյլ» անվանումը դարձել է թղթախաղին նվիրված ցանկացած դասագրքի  հոմանիշ։ Այսպես, 1860 թվականին լույս է տեսել «Ամերիկյան Հոյլ» գիրքը, 1889 թվականին`«Ստանդարտ Հոյլ․ լիակատար ուղեցույց բոլոր մոլեխաղերի համար» , իսկ 1956 թվականին՝ «Նոր ամբողջական Հոյլը» ավելի քան 600 մոլեխաղերի և ինտելեկտուալ խաղերի կանոններով, տեսությամբ և պատմությամբ ։
Էդմոնդ Հոյլը մահացել է 1769 թվականին և թաղվել Լոնդոնի Մարիլեբոյան գերեզմանատանը ։ 1979 թվականին՝ նրա մահվանից 210 տարի անց, Հոյլի անունն առաջիններից մեկն ընդգրկվել է Լաս Վեգասի Պոկերի փառքի սրահում՝ չնայած այն բահանգամանքին, որ պոկերն նրա ներկայիս տեսքով Հոյլի ժամանակ դեռևս գոյություն չուներ ։
Ծանոթագրություններ
Կատեգորիա:Բրիտանացի գրողներ
Աթմաջյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Թուրքերեն հիմքով ազգանուններ Կատեգորիա:Մականվանական հիմքով ազգանուններ
Արմինե Առաքելյան
Արմինե Առաքելյան (Armineh Arakelian, ), պետական ու հանրային գործիչ, քաղաքական խորհրդական, քաղաքագետ, միջազգային իրավաբան, դիվանագետ, անկախ փորձագետ, իրավապաշտպան, արտիստ և լրագրող։ 1999 թվականին իր միջոցներով հիմնադրել է Մարդու իրավունքների և ժողովրդավարության ինստիտուտ (ՄԻԺԻ) ՀԿ։
Ֆրանսիայի, Հայաստանի ու Իրանի քաղաքացի է։ 2001 թվականի օգոստոսի 1-ին Հայաստան է տեղափոխվել Ստոկհոլմից (Շվեդիա)։ 2009 թվականի սեպտեմբերի 13-ից ի վեր բնակվում է Հայաստանի Արագածոտնի մարզի Մուղնի գյուղում։
Կենսագրություն և գործունեություն
Արմինե Առաքելյանը ծնվել է 1962 թվական մարտի 21-ին Թեհրան քաղաքում։ Ավարտել է Թեհրանի հայկական դպրոցի մաթեմատիկ-ֆիզիկ բակալավրիատը, 1983 թվականին մեկնել է Փարիզ ուսանելու։
Արմինե Առաքելյանն ունի մագիստրատոսական երկու աստիճան, ինչպես նաև մասնագիտական բարձրագույն կրթության դիպլոմ (DESS) Սորբոն-Փարիզ I-ի և Ռենե Դեկարտի համալսարաններից (Փարիզ, Ֆրանսիա) քաղաքագիտություն/միջազգային հարաբերություններ և միջազգային իրավունք մասնագիտացումներով։
Ստեղծագործական կյանք
2016-2018 թվականներին Արմինե Առաքելյանը զբաղվել է նկարչապաստառների, դեկորատիվ իրերի և պատերի վրա մատներով նկարչությամբ։ Առաջին ցուցահանդեսը կազմակերպվել է Երևանում (2016)։
Ընտանիք
Արմինե Առաքելյանի մայրն է արվեստագետ Կիտուշ Արզույանը, իսկ հայրը՝ մտավորական Սիսակ Առաքելյանը։
Միջադեպ
2016 թվականի մայիսի 17-ին Արմինե Առաքելյանը քաղաքացիական խաղաղ ակցիա է կատարել՝ լողանալով Երևանի Հանրապետության հրապարակի գլխավոր շատրվանում, որին հաջորդել է ոստիկանական բռնությունները և հետագայում ապօրինի կերպով Նուբարաշենի հոգեբուժարանում բռնի պահելը և անմարդկային գործողությունների ենթարկելը ։ Արմինե Առաքելյանը, իբրև իրավապաշտպան, իր բողոքի հիմնան վրա մինչև ՀՀ Վճռաբեկ դատարան է հասել ։ Արմինե Առաքելյան տարիներ շարունակ քաղաքական հալածանքների, հետապնդումների և այլամերժական հարձակումների է ենթարկվել ։
Արտաքին հղումներ
Կատեգորիա:Իրանահայ քաղաքագետներ Կատեգորիա:Հայ պետական գործիչներ Կատեգորիա:Հայ դիվանագետներ Կատեգորիա:Իրանահայ լրագրողներ Կատեգորիա:Իրանահայ իրավաբաններ
Beg for It
«Beg for It», ավստրալիացի ռեփեր Իգի Ազալիայի երգն է, համագործակցությամբ դանիացի երգչուհի MØ-ի հետ։ Այն թողարկվել է 2014 թվականի հոկտեմբերի 24-ին, որպես Իգի Ազալիայի «Reclassified» ալբոմի («The New Classic» ալբոմի վերաթողարկումը) գլխավոր սինգլ։ Երգը գրվել է Իգի Ազալիայի, Չարլի ԷքսՍիԷքսի, The Invisible Men-ի և The Arcade-ի կողմից։
Կենդանի կատարումներ
2014 թվականի հոկտեմբերի 25-ին Իգի Ազալիան և MØ-ն կատարել են երգը NBC հեռուստաընկերության Saturday Night Live ծրագրի ընթացքում ։ Նոյեմբերի 23-ին Իգին միայնակ երգը կատարել է American Music Awards մրցանակաբաշխության ժամանակ ։ Երեք օր անց՝ նոյեմբերի 26-ին, Իգին և The Roots խումբը կատարել են երգը The Tonight Show Starring Jimmy Fallon ծրագրի ընթացքում ։ Նույն տարվա դեկտեմբերին Իգին կատարել է երգը iHeartRadio ռադիոկայանի կազմակերպած Jingle Ball համերգի ժամանակ ։ 2015 թվականի հունվարի 7-ին Իգի Ազալիան միայնակ կատարել է երգը նաև 41-րդ People's Choice Awards մրցանակաբաշխությունում ։
Արտաքին հղումներ
Կատեգորիա:2014 սինգլներ Կատեգորիա:Իգի Ազալիայի երգեր Կատեգորիա:2014 երգեր
Դավիթ Գրոսսման
Դավիթ Գրոսսման (‏דויד גרוסמן, ), իսրայելցի գրող, ռադիոհաղորդավար, դրամատուրգ և հրապարակախոս, լրագրող։
Կենսագրություն
Ծնվել է Երուսաղեմում։ Նա իր երկու եղբայներից ամենամեծն է։ Ապագա գրողի հայրը ծնունդով Լեհաստանի Դինով ավանից էր։ Նրա հայրը՝ Յիժակը, Լեհաստանից արտագաղթել է իր այրի մոր հետ ինը տարեկան հասակում՝ 1933 թվականին։ Նրա գրեթե բոլոր հարազատներն ու մտերիմները սպանվել կամ անհետ կորել էին Հոլոքոստի ժամանակ։ Դավիթի մայրը՝ Միքելլան, ծնվել է Երուսաղեմում։
Գրոսսմանի հայրը ավտոբուսի վարորդ էր, ապա գրադարանավար, և իր հոր շնորհիվ Դավիթը «ընթերցող երեխա» դարձավ։ Հոր աշխատանքը կարողացավ հետաքրքրություն առաջացնել գրականության մեջ, ինչն էլ հետագայում Դավիթի համար կարիերա դարձավ։ Գրոսսմանը մտաբերեց. «Նա ինձ շատ բան տվեց, բայց այն, ինչ նա հիմնականում տվել էր, Շոման Ալյեչեմն էր»։ Ալյեչեմը, ով ծնվել է Ուկրաինայում, իդիշյան ամենամեծ գրողներից է ։ Ինը տարեկան հասակում Գրոսսմանը հաղթել է Շոման Ալեյշեի ստեղծագործությունների գիտելիքների ազգային մրցույթում և հետագայում աշխատել ազգային ռադիոյում որպես երեխա դերասան։ Նա շարունակեց Իսրայելի հեռարձակումում աշխատել շուրջ 25 տարի ։
1971 թվականին Գրոսսմանը սկսեց իր ազգային ծառայությունը ռազմական հետախուզության ոլորտում։ Ծառայել է Իսրայելի պաշտպանության  բանակում։ 1973 թվականի Յոմ Կիպուրի պատերազմի ժամանակ Գրոսսմանը եղել է բանակում, այսինքն՝ ոչ մի գործողության ականատես չի եղել ։
Ավարտել է Երուսաղեմի հրեական համալսարանը, որտեղ սովորել է փիլիսոփայություն և թատերական արվեստ։ Համալսարանը ավարտելուց հետո նա աշխատել է ռադիոյում, որտեղ նա նախկինում եղել է երեխա դերասան։ 1988 թվականին նրան ազատել են աշխատանքից, երբ նա հրաժարվել էր մոռացության տալ պաղեստինյան ղեկավարության հռչակումը որպես սեփական պետություն և Իսրայելի գոյության իրավունքի ընդունումը ։
Գրոսսմանն ապրում է Երուսաղեմի ծայրամասում՝ Մավասերետ Սիոնում։ Ամուսնացած է Միխալ Գրոսսմանի հետ, ով մանկական հոգեբան է։ Նրանք ունեն երեք երեխա, Ջոնաթանը, Ռութը և Ուրին։ Ուրին տանկի հրամանատար էր, ով 2006 թվականին Լիբանանում սպանվեց Իսրայելի և Հիզբալլահի միջև պատերազմի ժամանակ ։
Գրական գործունեություն
Առաջին գիրքը հրատարակել է 1979 թվականին։ Իր առաջին վեպը՝ «Ուլիկի ժպիտը» (חיוך הגדי), որը պատմում է Հուդեա և Սամարիա մարզում իսրայելական իշխանության տակ գտնվող մարդկանց կյանքի մասին, ստացել է Իսրայելի վարչապետի գրական մրցանակը։ Վեպի մոտիվներով նաև ֆիլմ է նկարահանվել։
1987 թվականին նա «Դեղին ժամանակ» վավերագրությունում հրատարակել է մի շարք վավերագրական հոդվածներ (הזמן הצהוב)՝ դատապարտելով Իսրայելի Արևմուտքի բանկի օկուպացիան, որը Վեցօրյա պատերազմում արաբների պարտության արդյունքն էր։
Գրոսսմանի դետեկտիվ-արկածային «Ում հետ վազել» (2000) վեպը դարձավ խոշորագույն բեսթսելլեր (Իսրայելում ավելի քան 150 հազար տպաքանակ)։ Վեպի հիման վրա ֆիլմ է նկարահանվել։
2003 թվականին գրել է «Շիրատ խա-ստիկեր» երգի բառերը։
Հասարակական-քաղաքական գործունեություն
Հայտնի է իր ձախակողմյան հայացքներով։
1988 թվականին թողել է աշխատանքը ռադիոյում, բողոքելով լրագրողների ազատության վերաբերյալ ցանկացած սահմանափակումների դեմ։
2006 թվականին Գրոսսմանի որդին՝ Ուրին, ծառայել է Իսրայելի բանակում, մահացել Երկրորդ լիբանանյան պատերազմի ժամանակ։ Իր որդու մահից երկու ամիս անց Գրոսսմանը դիմել է 100 հազար իսրայելցիներին, ովքեր հավաքվել էին 1995 թվականին Իցհակ Ռաբինի սպանության տարեդարձը նշելու համար։ 2007 թվականին Գրոսսմանը հրաժարվեց վարչապետ Էհուդ Օլմերտի հետ ձեռքսեղմումից՝ իրեն ԷՄԵԹ-ի գրական մրցանակ շնորհելու արարողության ժամանակ, քանի որ նա համարում էր, որ հենց ինքն է մեղավոր իր որդու մահվան մեջ։ Ինքը՝ Գրոսսմանը, բանակում է ծառայել Արաբա-իսրայելական պատերազմի (1973) ժամանակ, ինչպես նաև ծառայել է Իսրայելի պահեստայինների ծառայությունում։
Նա դատապարտեց Էհուդ Օլմերտի կառավարությանը ղեկավարության ձախողման համար և պնդեց, որ պաղեստինցիներին հասնելը տարածաշրջանում առաջընթացի լավագույն հույսն է. "Իրոք, ես շատ վշտացած եմ, բայց իմ ցավն ավելի մեծ է, քան բարկությունս։ Ես ցավում եմ այս երկրի համար և թե ինչ եք դուք [Օլմերթ] և ձեր ընկերները անում նրա հետ ։"
Պատերազմի հետ իր անձնական կապի մասին Գրոսմանն ասել է. "Կային մարդիկ, ովքեր կարծրատիպեր էին դնում ինձ վրա, որոնք ինձ համարում էին այս միամիտ ձախը, ով երբեք չի ուղարկել իր երեխաներին բանակ, ովքեր չգիտեին, թե կյանքը ինչից է ստեղծված։ Ես կարծում եմ, որ այս մարդիկ ստիպված էին հասկանալ, որ դուք կարող եք շատ քննադատել Իսրայելը, բայց դեռևս մնալ նրա անբաժանելի մասը։ Ես խոսում եմ որպես Իսրայելական բանակի պահեստազորային ։"
2014 թվականի հունվարին Երուսաղեմում ելույթ է ունեցել աֆրիկյան անօրինական միգրանտների հանրահավաքում` հույս հայտնելով, որ Իսրայել պետությունը, ի վերջո, կբավարարի հպատակագրման պահանջները ։
2016 թվականի հունվարին Գրոսսմանը կտրուկ քննադատեց Իսրայելի կառավարությանը «խաղաղության գործընթացը սառեցնելու» համար և գոհունակություն հայտնեց, որ Եվրամիությունը սկսել է նշան դնել «Ամոթի խարանի» արտադրանքի վրա, որը աճում է «Կանաչ գծում» ։
Արտաքին հղումներ
Կատեգորիա:Իսրայելացի լրագրողներ Կատեգորիա:Իսրայելցի գրողներ Կատեգորիա:Իսրայելցի հրապարակախոսներ Կատեգորիա:Գրողներ այբբենական կարգով Կատեգորիա:Երուսաղեմի հրեական համալսարանի շրջանավարտներ Կատեգորիա:Իսրայելցի մանկագիրներ Կատեգորիա:Իսրայելցի սցենարիստներ Կատեգորիա:Դրամատուրգներ Կատեգորիա:Վիպասաններ
Պերիկլես Ռոդակիս
Պերիկլես Ռոդակիս (Περικλής Ροδάκης, ), հույն գրող, թարգմանիչ, պատմաբան, հասարակական գործիչ։
1941-1944 թվականներին մասնակցել է Հունաստանի Դիմադրության շարժմանը։ Պատերազմից հետո հալածվել է իշխող վարչակարգերի կողմից, բազմիցս բանտարկվել։ Հունարեն է թարգմանել Էրենբուրգի «Իններորդ ալիքը» վեպը, Վիկտոր Հյուգոյի, Էռնեստ Հեմինգուեյի ստեղծագործություններից, ասուրաբաբելական «Գիլգամեշ» դյուցազներգությունը, Համմուրաբիի օրենսգիրքը, տարբեր բնույթի գիտաշխատություններ։ Ռոդակիսը Հունաստանի պատմության տարբեր ժամանակաշրջաններին վերաբերող ուսումնասիրությունների հեղինակ է։ Մասնակցել է «Հասարակագիտական և տնտեսական բառարան»-ի հրատարակության աշխատանքներին։ Եղել է «Հիդրիա Հունական և համաշխարհային մեծ հանրագիտարանի» գլխավոր խմբագիրը։
Կատեգորիա:Հույն գրողներ Կատեգորիա:Հույն թարգմանիչներ Կատեգորիա:1923 ծնունդներ Կատեգորիա:Ապրիլի 18 մահեր Կատեգորիա:2013 մահեր Կատեգորիա:Հույն պատմաբաններ Կատեգորիա:Հույն հասարակական գործիչներ
Էվելին Մանդելա
Էվելին Մանդելա (Evelyn Mase, ), հարավաֆրիկացի բուժքույր, Նելսոն Մանդելայի առաջին կինը 1944 թվականից մինչև 1958 թվականը։ Նելսոն Մանդելայի չորս երեխաների մայրն էր, այդ թվում Մակգախոնի և Մակազիվի։
Ծնվել է Նգկոբոյում (Տրանսկեյ) կոսաների ընտանիքում, վաղ տարիքից որբացել է, հետագայում մնալով եղբոր, քաղաքական ակտիվիստ Սեմ Մեյզոմի խնամքին։ Յոհաննեսբուրգի Սոուետո շրջան տեղափոխվելուց հետո, իր զարմիկ Ուոլթեր Սիսուլուի և նրա կնոջ Ալբերտինայի միջոցով նա ծանոթանում է Մանդելայի հետ, իսկ հետո Էվելինը ամուսնացավ նրա հետ։ Նրանք միասին բնակվեցին Սոուետոում, ունեցան չորս երեխա, Տեմբեկիլեն (1945-1969), Մակգահոն (1950-2005) և դուստր Մակազիվը (առաջինը ծնվել է 1947 թվականին և մահացել ինն ամսական հասակում, իսկ երկրորդը ծնվել է 1954 թվականին)։ Սակայն նրանց ամուսնությունը գտնվում էր փլուզման եզրին, քանի որ Մանդելան սկսեց ավելի ակտիվորեն մասնակցել Աֆրիկյան ազգային կոնգրեսի գործունեությանը։ Հրաժարվելով քաղաքականությունից` նա դարձավ Եհովայի վկաների անդամ։ Մեղադրելով ամուսնուն դավաճանության մեջ` նա 1958 թվականին ամուսնալուծվեց, և Մանդելան նույն տարում ամուսնացավ Վիննիի հետ։
Վերցնելով երեխաներին` նա տեղափոխվեց Կոֆիմվաբու և բացեց մթերային խանութ, իսկ Մանդելան շարունակում էր հանդես գալ հարավաֆրիկյան մամուլում, վերջապես 1990 թվականին Մանդելան բանտից ազատ արձակվեց և դարձավ ՀԱՀ նախագահ։ 1998 թվականին Էվելինն ամուսնացավ գործարար Սայմոն Ռակիպայլի հետ։ Նրա հուղարկավորությունը գրավեց միջազգային հասարակության ուշադրությունը, քանի որ այնտեղ ներկա էր Մանդելան, երկրորդ կնոջ Վիննիի և երրորդի՝ Գրասա Մաշելի հետ։
Հարսանիք
Երբ Ուոլթերը և Ակբորտինան տեղափոխվեցին Orlando West-ի 7372 մեծ տուն, նրանք իրենց հին բնակարանը հանձնեցին Սեմին։ Էվելինն ու Սեմը շարունակում էին այցելել Սիսուլային և մի օր էլ Էվելինան նկատեց նոր կենվորին` Նելսոն Մանդելային։ Հետագայում նա խոստովանեց. «Ես կարծում եմ, որ ես նրան սիրահարվեցի առաջին իսկ հանդիպումից», և մի քանի օր անց նրանք սկսեցին հանդիպել։ Մի քանի ամիս անց նա առաջարկություն արեց նրան։ Հարսանիքը կայացավ 1944 թվականի հոկտեմբերի 5-ին Յոհաննեսբուրգի տեղական դատարանում։ Նրանք իրենց չէին կարող հարսանեկան ճոխություն թույլ տալ։
Երիտասարդները քիչ էին վաստակում և գումարի կարիք ունեին, այդ պատճառով էլ տեղափոխվեցին Էվելինի քրոջ Քեյթի տուն, որտեղ նա բնակվում էր հանքագործ ամուսնու և երկու երեխաների հետ։ Նրանք բնակվարձ չէին վճարում, բայց կիսում էին ծախսերը։ Հետագայում նա խոստովանում է, որ այդ ժամանակահատվածում իրենց հարաբերությունները գերազանց էին և իրենք երջանիկ էին «բոլորը, ում մենք ճանաչում էինք, ասում էին, որ մենք շատ լավ զույգ ենք»։
Նա հղիացավ և 1945 թվականի փետրվարի 23-ին ծերանոցում ծննդաբերել է որդուն` Թեմբեկիլին ։ Այնուհետև նրանք տեղափոխվում են Orlando West-ի 719 տան երկսենյականոց բնակարան։ Հենց այդ ժամանակ էլ Մանդելան սկսում է զբաղվել քաղաքական գործունեությամբ Աֆրիկյան ազգային կոնգրեսում։ Մանդելայի քույրը նշում էր, որ Էվելինը «չէր ցանկանում լսել ոչ մի խոսք քաղաքականության մասին»։
Հետագա կյանք
Էվելինը մահացել է 2004 թվականի ապրիլի 30-ին ։ Նելսոն Մանդելան ներկա էր նրա հուղարկավորությանը իր երկրորդ և երրորդ կանանց հետ միասին  ։
Ծանոթագրություններ
Կատեգորիա:Նելսոն Մանդելայի ընտանիք Կատեգորիա:ՀԱՀ-ի քաղաքական գործիչներ Կատեգորիա:ՀԱՀ բուժքույրեր
Աթյան
Աթյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Վիրու մշակույթ
Այն եղել է հովտի սկզբնական կենտրոնը և ամենայն հավանականությամբ՝ տարածաշրջանային առաջնորդների բնակավայրը։ Վիրու մշակույթում վաղ անցումային շրջանը նշանավորվել է սոցիալական (բնակչության թվաքանակի աճ), տնտեսական և քաղաքական (հովտում միասնական հրամանատարություն ստեղծում) վերափոխումներով։ Այս ամենն ընդգրկում է հովտում ընդհանուր բնակավայրերի թվի ավելացումը, մշակվող տարածքների ընդլայնումը, ոռոգման նպատակով նոր ջրանցքների կառուցումը և քառաստիճան վարչական համակարգի ստեղծումը։
Ուակա Գալլինազո
Ուակա Գալլինազոն՝ Վիրուի հովտում Գալլինազո խմբի ամենամեծ բլուրն է, որտեղ ապրել են դեռևս մ.թ.ա.1-ին դարից սկսած մինչև մ.թ. 7-րդ դարի վերջ։ Տարածքը զբաղեցված է եղել մեծ թվով ճարտարապետական համալիրներով։ Այս ճարտարապետական համալիրները ունեցել են կառուցվածքային խիտ համակարգ, ընդգրկելով՝  բազմաբնակարան բնակելի միավորներ, պահեստատեղեր, ինչպես նաև պատիո այգիներ (ներսի բակ)։ Բացի այդ, այստեղ հայտնաբերվել են մի շարք ճարտարապետական կառույցներ՝ անշուք կացարաններից մինչև սեփական բակերով խիստ տպավորիչ առանձնատներ։ Մի քանի բլուրների վրա գերակշռել են ոչ բնակելի կառույցները, որոնք ամենայն հավանականությամբ օգտագործվել են քաղաքացիական կամ ծիսական նպատակներով, մատնանշելով՝ համախմբված իշխանության գոյությունը։
Քաղաքային ամենամեծ ու խոշոր կառույցը Ուակա Գալլինազոյի կենտրոնում է։ Այն հազարավոր չթրծված աղյուսների կույտերից կառուցված շինություն է։ Սյուները հենված են միմյանց վրա, բայց իրար ամրացրած չեն։
Ուակա Սանտա Կլարա
Ուակա Սանտա Կլարայում արված պեղումների շնորհիվ հայտնի դարձավ, թե ինչ կապ կա Գալլինազո համայնքի և Մոչեի առաջնորդների միջև։ Այս վայրն ի սկզբանե համարվել է Մոչեի բնակավայր, սակայն դրա ճարտարապետական կառուցվածքի և հայտնաբերված խեցեգործական իրերի շնորհիվ հայտնի է, որ այն «ծաղկող» Գալլինազո համայնքն էր։
Ուակա Սանտա Կլարան ոչ մեծ վարչական բնակավայր էր մի փոքրիկ կողքին՝ կառուցված առաջնորդների կողմից։ Այն բաղկացած է մի շարք աղյուսե հարթակներից և բազմաթիվ հողահարթակներից։ Այստեղ կան աղյուսե չորս շինություններ, որոնցից ամենագլխավորը գտնվում է բլրի գագաթին։ Հենց դրա տարածքում էլ հայտնաբերվել են հարյուրավոր պատերազմական լախտերի կտորներ։ Դրանք հայտնի են ինչպես Վիրու, այնպես էլ՝ Մոչե մշակույթում, որտեղ դրանք զարդարել են կարևոր կառույցների տանիքները։
Կա վարկած, ըստ որի՝ Մոչե մշակույթը կրողները նվաճել են Վիրուի հովիտը, նրա առաջնորդներին փոխարինելով սեփական առաջնորդներով, սակայն սա ապացուցված չէ։ Վարկածը ենթադրում է նաև, որ Ուակա Սանտայի վերնախավին հաջողվել է պահպանել իր հեղինակությունն այդ հողում, չնայած՝ Մոչեի ոչ անմիջական հսկողությանը։ Սա երևում է Մոչեի վերնախավի թողած արտեֆակտների գոյության շնորհիվ։
Խեցեգործություն
Գալլինազո մշակույթը հայտնի է իր խեցեգործական նմուշներով։ Այս մշակույթի խեցեգործության մեջ ավելի շատ օգտագործվել է գունազարդարման նեգատիվ տեխնոլոգիան։ Գալլինազոյի բոլոր հիբրիդային քանդակները թռչնի, կատվի և օձի համակցումներ են։ Դրանք ներկայացնում են երկնքի, երկրի և ստորգետնյա զորությունների միությունը։
Արտաքին հղումներ
Կատեգորիա:Պերուի պատմություն Կատեգորիա:Մշակույթ
Գոլա Ների (լճակ)
Գոլա Ների, լճակ Արևմտյան Հայաստանում, Սասունում, Խուլփ գավառակում ։
Ծանոթագրություններ
Կատեգորիա:Հայկական լեռնաշխարհի լճակներ Կատեգորիա:Թուրքիայի լճեր
Ռիջենթ (փողոց)
Ռիջենթ փողոցը գընվում է լոնդոնյան Վեստ-Էնդում, առային հերթին հայտնի է իր խանութներով, ռեստորաններով։ Ռիջենթի վրա են գտնվում շատ հայտնի լոնդոնյան շենքեր, այդ թվում Բոլոր հոգիների եկեղեցին և Վեստմինստերյան ուսումնարանը։ Փողոցը իր անունը ստացել է ռեգենթ-արքայազնի անունից, սակայն նրա հրաանով կառուցվաց շենքերը վաղուց գոյություն չունեն։ Ռիջենթ փողոցի կառուցումը սկսվել է 1811 թվականին և ավարտվել է 1825 թվականին։ Փողոցի վրա գտնվող խանութների մեծամասնությունը գտնվում են փողոցի կենտրոնական մասում։
Մատենագրություն
Կատեգորիա:Լոնդոնի փողոցներ
Նատրիումի մետագերմանատ
Նատրիումի մետագերմանատ, անօրգանական միացություն՝ Na2GeO3 բանաձևով։ Առաջացնում է անգույն բյուրեղներ։ Լուծվում է ջրում։ Առաջացնում է բյուրեղահիդրատներ։
Գրականություն
Կատեգորիա:Գերմանատներ Կատեգորիա:Նատրիումի միացություններ
Աթոյան
Աթոյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ Կատեգորիա:Թուրքերեն հիմքով ազգանուններ
Պերդիկկաս I Մակեդոնացի
Պերդիկկաս I (} Հին Մակեդոնիայի արքա։ Արքայի մասին հիմնական տեղեկությունները փոխանցում է Հերոդոտոսը, որը կարծում է, որ հենց Պերդիկկասն է եղել Մակեդոնիայի առաջին արքան։ Ըստ նրա՝ Արգոսից Իլլիրիա են փախչում Տեմենոսի հետնորդ 3 եղբայրներ՝ Գավանեսը, Աերոպոսը և Պերդիկկասը։ Նրանք Իլլիրիայից անցնում են վերին Մակեդոնիայի Լեբեյա քաղաք, որտեղ էլ ծառայության մեջ են մտնում թագավորի մոտ։ Եղբայրներից յուրաքանչյուրը արածեցնում էր թագավորի անասուններին։ Երբ թագավորի կինը ճաշ եփելիս է լինում, նա նկատում է, որ իր ծառաներից մեկի՝ Պերդիկկասի բաժին ուտելիքը ինքնստինքյան կրկնակի մեծ է ստացվում։ Երբ նա պատմում է դրա մասին իր ամուսնուն՝ թագավորին, վերջինս իր մոտ է կանչում եղբայրներին և հրամայում, որ նրանք հեռանան։ Եղբայրները ասում են, որ ավելի արդարացի կլինի, որ իրենց վարձատրեն, ինչից հետո նրանք կհեռանան։ Լսելով դա՝ արքան ցույց է տալիս ծխնելույզից ներս ընկնող արևի ճառագայթը և ասում, որ դա է եղբայրների արժանի վարձը։ Մինչ երկու ավագ եղբայրները ապշահար կանգնել էին՝ Պերդիկկասը մոտենում է ճառագայթին և երեք անգամ ափով արևից լցնում իր ծոցը և մեկնում եղբայրների հետ ։
Երբ թագավորը իր խորհրդականներից իմանում է, թե փոքր եղբոր արարքի իմաստը որն է, նա հեծյալներ է ուղարկում նրանց հետևից։ Մակեդոնաիայում այդժամ կար մի գետ․ երբ եղբայրները անցնում են այդ գետը, այն վարարում է և թույլ չի տալիս թագավորի հեծյալներին շարունակել հետապնդումը։ Եղբայրներն անցնում են Մակեդոնիայի մեկ այլ մաս, որը գրավելուց հետո նրանք վերադառնում են և գրավում ամբողջ Մակեդոնիան ։
Հենց այս պատճառով էլ հին Մակեդոնիայի արքաները իրենց համարում էին հելլեններ, քանի որ իրենց նախնիները՝ Պերդիկկասը և նրա եղբայրները, հելլեններ էին, որոնք փախել էին Արգոսից։ Երբ Ալեքսանդր I Մակեդոնացին ցանկանում էր մասնացել Օլիմպիական խաղերին, հելլենները նրան ասում են, որ մրցումներին կարող են մասնակից լինել միայն հելլենները և ոչ թե, իսկ Ալեքսանդրը ապացուցում է որ ինքը արգոսցի է, քանի որ իր նախնին՝ Պերդիկկասը, սերում է այնտեղից։ Այս փաստարկներից հետո նրան թույլատրվում է մասնակցել խաղերին, ինչից հետո նա 1 ասպարեզ վազքի մրցումներում հավասարվում է առաջինին ։
Աղբյուրներ
Կատեգորիա:Մակեդոնացի թագավորներ Կատեգորիա:Մ․թ․ա․ 7-րդ դարի մահեր Կատեգորիա:Հին մակեդոնացիներ Կատեգորիա:Արգեադոսների հարստություն Կատեգորիա:Արգոսում ծնվածներ
Բար (լեռ)
Բար, լեռ Հայկական լեռնաշխարհում, Անտիպոնտական լեռնահամակարգում։ Գտնվում է Թորթում գետի ակունքում, համանուն գյուղի մոտ ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ
Կարապետ Իսպենջյան
Կարապետ Իսպենջյան, հայ բժիշկ։
Կենսագրություն
1915 թվականին Կեսարիայից տարագրվել է և Ազիզիեի մոտ չարաչար նահատակվել։
Գրականություն
Ալպօյաճեան Ա., Պատմութիւն հայ Կեսարիոյ, Բ հատոր, Գահիրէ, 1937։
Արտաքին հղումներ
Կատեգորիա:Հայ բժիշկներ Կատեգորիա:Կեսարիա քաղաքում ծնվածներ Կատեգորիա:1915 մահեր Կատեգորիա:Հայոց ցեղասպանության զոհեր
Հայկարամ Մխիթարյան
Հայկարամ Պողոսի Մխիթարյան, ՀՀ պետական գործիչ, ՀՀ տարածքային կառավարման և արտակարգ իրավիճակների նախարարի տեղակալ։
Պարգևներ
Ամուսնացած է, ունի երեք զավակ և ութ թոռ։ ՀՀԿ անդամ է, ՀՀԿ խորհրդի անդամ։
Ծանոթագրություններ
Կատեգորիա:1954 ծնունդներ Կատեգորիա:Մայիսի 3 ծնունդներ Կատեգորիա:Հայ տնտեսագետներ Կատեգորիա:Սառնաղբյուր գյուղում ծնվածներ Կատեգորիա:ՀՀ պետական գործիչներ Կատեգորիա:Տնտեսագիտության թեկնածուներ Կատեգորիա:ՀՀԿ անդամներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀ վարչապետի հուշամեդալակիրներ
Բունիաթ Ալը
Բունիաթ Ալը, լեռ Հայաստանի Վայոց ձորի մարզում, Արենի գյուղից մոտ 15 կմ հյուսիս-արևմուտքում ։
Ծանոթագրություններ
Կատեգորիա:Վայոց ձորի մարզի լեռներ
Ռոբերտ Հարությունյան (պետական գործիչ)
Ռոբերտ Խոսրովի Հարությունյան, ՀՀ պետական գործիչ, Հայաստանի Հանրապետության արտաքին գործերի նախարարի տեղակալ (2016-2018)։
Խոսրով Հարությունյանի որդին։
Ծանոթագրություններ
Կատեգորիա:1975 ծնունդներ Կատեգորիա:Մայիսի 2 ծնունդներ Կատեգորիա:Հայ տնտեսագետներ Կատեգորիա:Չարենցավան քաղաքում ծնվածներ Կատեգորիա:ՀՀ պետական գործիչներ Կատեգորիա:Տնտեսագիտության թեկնածուներ Կատեգորիա:Եվրասիական տնտեսական հանձնաժողովի անդամներ
Հողային աշխատանքներ
Հողային աշխատանքներ, շինարարական աշխատանքների համալիր, որն ընդգրկում է գրունտի հանումը (մշակումը), տեղափոխումը և որոշակի վայրում զետեղումը։ Երբեմն վերջին պրոցեսն ուղեկցվում է գրունտի հարթմամբ և խտացմամբ։ Հողային աշխատանքները արտադրության, հիդրոտեխնիկական, տրանսպորտային, բնակելի-քաղաքացիական շինարարության կարևորագույն տարրերից են։ Հողային աշխատանքներիի նպատակն է գրունտից ստեղծել ինժեներական կառույցներ (ամբարտակներ, երկաթուղային և ավտոմոբիլային ճանապարհներ, ջրանցքներ ), կառուցել շենքերի ու շինվածքների հիմնատակեր, հատակագծել կառուցապատման տեղամասեր, ինչպես նաև հեռացնել հողի զանգվածները՝ օգտակար հանածոների հանքավայրերի բացման համար։ Բաց եղանակով օգտակար հանածոները արդյունահանելու նպատակով տարվող հողային աշխատանքները վերաբերում են հանքային աշխատանքներին (տես՝ մակաբացման աշխատանքներ)։ Տարբերում են բաց (երկրի մակերևույթի վրա կատարվող), ստորգետնյա և ստորջրյա հողային աշխատանքներ։ ժամանակակից շինարարությունում դրանք համարյա ամբողջապես մեքենայացված են և կատարվում են բարձրարտադրողական մեքենաներով։ Նախապատրաստական և օժանդակ հողային աշխատանքներից են տեղամասի մաքրումը, հողային կառույցների նշահարումը, մակերևութային ջրերի հեռացումը, կառույցների ցամաքուրդների ստեղծումը, հանվածքի պատերի ամրակապումը։ Հողային աշխատանքները հիմնականում տարվում են մեխանիկական, պայթեցման և հիդրոմեխանիկական եղանակներով։ Մեխանիկական եղանակի դեպքում գրունտը մշակվում է հողափոր (տես՝ Հողափոր մեքենաներ) կամ հողավար տրանսպորտային մեքենաներով (էքսկավատոր, կեռաշերեփ, բուլդոզեր)։ Գրունտը զետեղման վայր է տեղափոխվում անմիջականորեն մշակող մեքենաներով կամ հատուկ փոխադրամիջոցներով (ինքնաթափ ավտոմեքենաներ, երկաթուղային վագոններ, փոխադրիչներ), հարթվում՝ բուլդոզերներով, խտացվում՝ գլդոններով, տոփանիչներով։ Մեխանիկական եղանակն առավել ունիվերսալ է և ամենալայն տարածումն է ստացել։ Իսկ պայթեցման եղանակի դեպքում օգտագործվում է պայթուցիկ նյութերի լիցքերի պայթյունի ուժը՝ գրունտի որոշակի քանակություն անջատելու և այն անհրաժեշտ ուղղությամբ տեղափոխելու նպատակով (տես՝ Հորատա- պայթեցման աշխատանքներ)։ Հաճախ (հատկապես մեծ ծավալի աշխատանքների դեպքում) պայթեցման եղանակը տնտեսական մեծ արդյունք է տալիս։ Իսկ հիդրոմեխանիկական եղանակը (հիդրոմեքենայացում) իրականացվում է հողային զանգվածը ջրաշիթի ճնշումով մշակող ջրանետիչի կամ գրունտը ջրի հետ ներծծող հողածուծ սարքի օգնությամբ։ Հիդրոմեքենայացման դեպքում բոլոր երեք տարրերը (գրունտի մշակում, տեղավւոխում, զետեղում) միանում են անընդհատ պրոցեսում, որն ապահովում է այս եղանակի բարձր արդյունավետությունը։ Կիրառվում են նաև իրար համակցված եղանակներ, օրինակ, մեխանիկական եղանակը՝ պայթեցման, հիդրոմեխանիկական եղանակների հետ։
Գուրգեն Մնացականյան
Գուրգեն Ստեփանի Մնացականյան, հայ ճարտարապետ։
Կենսագրություն
Գուրգեն Մնացականյանը ծնվել է Թբիլիսիում։ 1961 թվականին ավարտել է Երևանի պոլիտեխնիկական ինստիտուտի ճարտարապետական ֆակուլտետը։ 1962 թվականից աշխատել է Հայարդնախագիծ ինստիտուտում։ 1993 թվականից եղել է Հայաստանի ճարտարապետների միության անդամ ։
Մնացականյանի (համահեղինակությամբ) նախագծերով Երևանում իրականացվել են՝
Ծանոթագրություններ
Կատեգորիա:Հայ ճարտարապետներ Կատեգորիա:1936 ծնունդներ Կատեգորիա:Մայիսի 20 ծնունդներ Կատեգորիա:Թբիլիսի քաղաքում ծնվածներ Կատեգորիա:2014 մահեր Կատեգորիա:Փետրվարի 2 մահեր Կատեգորիա:Երևան քաղաքում մահացածներ Կատեգորիա:ՀՊՃՀ շրջանավարտներ Կատեգորիա:Հայաստանի ճարտարապետների միության անդամներ Կատեգորիա:ՀԽՍՀ պետական մրցանակի դափնեկիրներ
Այաչչո 7
Այաչչո 7 (Ajaccio-7), կազմալուծված կանտոն Ֆրանսիայում։ Գտնվում է Կորսիկա մարզի Հարավային Կորսիկա դեպարտամենտում։ Մտնում է Այաչչո շրջանի կազմի մեջ։
Համայնքի INSEE կոդ՝ 2A133։
Այաչչո 7 կանտոնի մեջ հաշվվում է 6 կոմունա, որից գլխավորն է Այաչչոն։
Կանտոնի բնակչությունը 2008 թվականի տվյալներով կազմել է 14 033 մարդ։
2015 թվականին կանտոնը ենթարկվեց կազմալուծվեց և կանտոնները անցան Այաչչո 5 և Գրանովա Պրունելլի կանտոնների կազմի մեջ։
Արտաքին հղումներ
Կատեգորիա:Ֆրանսիայի համայնքներ
Դահնա (աղբյուր)
Դահնա, աղբյուր Երևանի նահանգի Շարուր–Դարալագյազի գավառում։ Բխում է համանուն լեռան լանջերից։ Նշանակված է Կովկասի 5–Վերստանոց քարտեզում ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ
Հարիվանշ Ռայ Բաչչան
Հարիվանշ Ռայ Բաչչան (հինդի` हरिवंश राय बच्चन, իրական ազգանունը` Շրիվաստավ, ), 20-րդ դարի հնդիկ հայտնի բանաստեղծ, ով ստեղծագործել է հինդի լեզվով։ 1970 թվականին դարձել է «Լոտոս» միջազգային գրական մրցանակի դափնեկիր, 1976 թվականին հինդի գրականությունում իր ունեցած հսկայական ներդրումների համար արժանացել է Պադմա Բհուշան կառավարական պարգևին։
Կենսագրություն
Հարիվանշ Ռայ Բաչչանը ծնվել է Պրատապ Նարայան Շրիվաստավի և Սարասվատի Դևիի ընտանիքում։ Քաղաքային դպրոցն ավարտելուց հետո ուսումնասիրել է ուրդու։ Այնուհետև ընդունվել է Ալլահաբադի համալսարան, իսկ հետո Բենարեսի (այժմ՝ Վարանասի) հինդուիստական համալսարան։ Այդ ընթացքում նա ընկել էր Մահաթմա Գանդիի` Մեծ Բրիտանիայից Հնդկաստանի անկախացման վերաբերյալ գաղափարների ազդեցության տակ, սակայն շուտով հրաժարվեց այդ գաղափարներից։ 1941-1952 թվականներին Ալլահաբադի համալսարանում դասավանդել է անգլերեն, հաջորդ երկու տարիներին Քեմբրիջում ուսումնասիրել է անգլիական գրականություն` կրթությունն ավարտելով դոկտորական դիսերտացիայի պաշտպանումով։ Հնդկաստան վերադառնալուց հետո շարունակել է դասավանդել, աշխատել է ռադիոյում, 1955 թվականին աշխատանքի է անցել արտաքին գործերի նախարարությունում և շուրջ 10 տարի տարել է ակտիվ աշխատանք՝ հինդի լեզուն երկրով մեկ տարածելու համար։
Հ. Ռ. Բաչչանն առավելապես հայտնի է իր վաղ տարիներին ստեղծած «Մադհուշալա» պոեմով, որը հրատարակվել է 1935 թվականին և թարգմանվել աշխարհի շատ լեզուներով, բազմիցս նաև բեմադրվել է։ Նրա բանաստեղծությունների երեք ժողովածուները՝ «Մադհուշալա», «Մադհուբալա» և «Մադհուկալաշ», որոնք լույս են տեսել 1930-ական թվականներին, ստեղծվել են Օմար Խայամի ստեղծագործությունների ազդեցության տակ։ Բաչչանը նաև հանդես էր գալիս որպես թարգմանիչ։ Նա հինդի լեզվով թարգմանել է Շեքսպիրի, Օմար Խայամի, Պուշկինի, Եսենինի ստեղծագործությունները, հին հնդկական «Բհագավադգիտա» պոեմը և այլն։ 1967 թվականին այցելել է ԽՍՀՄ` իր տպավորությունները արտացոլելով բանաստեղծություններում։ 1970-ական թվականներին չորս հատորով հրատարակել է ինքնակենսագրությունը։
Անձնական կյանքը
Հարիվանշ Ռայ Բաչչանը մահացել է 2003 թվականի հունվարի 18-ին՝ 95 տարեկանում։
Ծանոթագրություններ
Կատեգորիա:Հնդիկ գրողներ Կատեգորիա:Գրողներ այբբենական կարգով Կատեգորիա:Պադմա Բհուշան շքանշանի ասպետներ Կատեգորիա:20-րդ դարի բանաստեղծներ Կատեգորիա:Հնդիկ բանաստեղծներ Կատեգորիա:Հնդկաստանի քաղաքական գործիչներ
Վոնգեչի Մուտու
Վոնգեչի Մուտու (Wangechi Mutu, ), քենիացի ժամանակակից նկարչուհի։
Կենսագրություն
Մուտուն ծնվել է 1972 թվականին Քենիայի Նայրոբի քաղաքում։ Ապրում և աշխատում է ԱՄՆ-ի Նյու Յորքի Բրուքլին բնակավայրում։
Վոնգեչի Մուտուի ստեղծագործական խումբը մասնակցել է Մոսկվայի ժամանակակից արվեստի 5-րդ բիենալեի հիմնական նախագծին, որը տեղի է ունեցել 2013 թվականի սեպտեմբերի 20-ից հոկտեմբերի 20-ը ։
Կրթություն
Վոնգեչի Մուտուն կրթություն է ստացել Լորետո Մսոնգարի վանքում (1978-1989), այնուհետև ուսանել է Ուելսում՝ Ատլանտիկայի միացյալ համաշխարհային քոլեջում։ 1990-ական թվականներին Մուտուն տեղափոխվել է Նյու Յորք՝ մասնագիտանալով արվեստի և մարդաբանության ոլորտում Սոցիալական հետազոտությունների նոր դպրոցում և Փարսոնսի դիզայնի դպրոցում։ 1996 թվականին Կուպերի միությունում ստացել է արվեստի և գիտության բակալավրի աստիճան, իսկ 2000 թվականին Եյլի համալսարանում ստացել է մագիստրոսի աստիճան։
Ստեղծագործություն
Լինելով ծնունդով քենուհի՝ Վոնգեչի Մուտուն ստացել է քանդակագործի և մարդաբանի կրթություն։ Նա իր ստեղծագործական գործունեության ընթացքում ուսումնասիրում է կնոջ ու մշակութային ինքնությունների հակասությունները, հղում դրանք գաղութատիրական պատմություններին, ժամանակակից աֆրիկյան քաղաքականությանը և միջազգային նորաձևության արտադրությանը։ Համակցելով հանդեսների, ներկված մակերեսների և գտածո նյութերի կերպարները, Մուտուի կոլաժները հիշեցնում են փոխպատվաստման վիրաբուժություն և բիոնային պրոթեզավորում։ Մուտուի ձևերը միաժամանակ վանող են և գրավիչ, հնագույն և ֆուտուրիստական, բռնությունից նկարչուհին ստեղծել է գրավիչ գեղեցկություն։ Նրա աշխատանքը ցույց է տալիս ինքնության ճգնաժամը, երբ որոշակի մշակույթի ծագումն ու պատկանելիությունը դառնում են անհանգստացնող և վտանգավոր տարածք։
Մուտուի աշխատանքները ցուցադրվում եմ համաշխարհային թանգարաններում և պատկերասրահներում, ներառյալ՝ Սան Ֆրանցիսկոյի ժամանակակից արվեստի թանգարանում, Մայամիի Պերես արվեստի թանգարանում, Լոնդոնի Թեյթ Մոդեռն ժամանակակից պատկերասրահում, Նյու Յորքի Հառլեմ ստուդիա-թանգարանում, Գերմանիայի Դյուսելդորֆ քաղաքի Կունստպալաստ թանգարանում և Փարիզի Պոմպիդու կենտրոնում։
Արտաքին հղումներ
Կատեգորիա:Եյլի համալսարանի շրջանավարտներ Կատեգորիա:Ամերիկացի արվեստագետներ Կատեգորիա:Ամերիկացի նկարչուհիներ Կատեգորիա:Քենիացի նկարիչներ Կատեգորիա:Քենիացի վիզուալ արտիստներ Կատեգորիա:Քենիացի քանդակագործներ Կատեգորիա:Քենիացի կին արվեստագետներ
Գարաման
Գարաման, Կարաման, լեռներ Կիլիկիայում, Կիլիկիա Տավրոս լեռնահամակարգում, լանջերը անտառածածկ են ։
Ծանոթագրություններ
Կատեգորիա:Թուրքիայի լեռնաշղթաներ
Չակ Ֆինի
Չակ Ֆինի, ամերիկացի և իռլանդացի գործարար։
Անձնական կյանքը
Չակ Ֆինին, ով Իռլանդիայի և Ամերիկայի քաղաքացի է, ծնվել է Նյու Ջերսիում՝ Մեծ Ճգնաժամի ընթացքում։ Մասնակցել է կորեական պատերազմին, որպես ԱՄՆ-ի Ռազմաօդային ՈՒժերի ռադիո օպերատոր։ Իր կարիերան սկսել է 1950-ականներին՝ վաճառելով անմաքս լիկյոր Միջերկրածովյան նավահանգիստների ռազմածովային ուժերին։ Նա ավարտել է Կորնելի համալսարանը, որը նախատեսված էր հյուրանոցի կառավարման կադրերի պատրաստմանը։ 2012 թվականին Իռլանդիայի Հյուսիսի և Հարավի բոլոր համալսարանները համատեղ շնորհել են Ֆինիին Պատվավոր Դոկտորի կոչման։ Տարվա ընթացքում նա նաև վաստակել է Իռլանդիայի նախագահական «Վաստակավոր Ծառայության» մրցանակի։ Չակը ունի չորս աղջիկ և մեկ տղա։ Նա ամուսնացել է երկու անգամ։ Նրա առաջին կինը՝ Դանիելլան, ֆրանսուհի էր։ Նրա երկրորդ կնոջ անունը Հելգա է։
Հայտնի է իր խնայողություններով։ Միլիարդատեր է, սակայն թռչում է էկոնոմ դասով, չունի տուն, ոչ էլ մեքենա։ Կրում է 15$ արժողությամբ ժամացույց։
Փիլիսոփայությունը
«Ես մի կարծիք ունեմ, որը երբեք չեմ փոխի։ Դա այն է, որ հարստությամբ դու պետք է օգնես մարդկանց։ Ես փորձում եմ ապրել հասարակ կյանքով, այնպես ինչպես մեծացել եմ։ Ես փորձում եմ համառ աշխատել, ոչ թե հարուստ լինել»։ Նրա կարգախոսն է՝ «տուր, քանի դեռ ապրում ես»։
Գրքեր և հոդվածներ
Մինչ 1997 թվականը, ոչ ոք չգիտեր Ֆիննիի բարեգործությունների մասին։ Այդ տարի՝ Նյու Յորք Թայմսի հոդվածում Ֆիննին որոշեց վերջ դնել իր անանունությանը, երբ պարզ դարձավ, որ իր նախկին գործընկերոջ հետ կռվի պատճառով նա ստիպված էր բացահայտվել։
Բուջակ (գետակ)
Ծանոթագրություններ
Կատեգորիա:Կիլիկիայի գետեր
Չակ Ֆինի
Կազմակերպությունը
Ֆիննին հիմնադրել է Ատլանտյան Ֆիլանտրոպները 1982 թվականին։ Ֆիննիի բարեգործական կազմակերպությունը ներդրումներ է կատարել 6.2 միլիարդ դոլլարի տարբեր ոլորտներում՝ առողջապահություն, կրթություն, գիտություն և այլն։
Աղբյուներ
Կատեգորիա:Ամերիկացի գործարարներ Կատեգորիա:Կոռնելի համալսարանի շրջանավարտներ Կատեգորիա:Ամերիկացիներ իռլանդական ծագմամբ
Սուխումի կապիկների բուծարան
Սուխումի կապիկների բուծարան (Сухумский обезьяний питомник), Աբխազիայի գիտությունների ակադեմիայի փորձարարական ախտաբանության և թերապիայի գիտահետազոտական ինստիտուտի գիտական բազայի հիման վրա ստեղծված առողջապահական ինստիտուտ։
Բուծարանը գտնվում է Սուխումում՝ Տրապեցիա լեռան լանջին, ռուս գիտնական Ալեքսեյ Օստրոումովի նախկին ամառանոցի տեղում։ Այն գտնվում է Սուխումի բուսաբանական այգուց քիչ հեռու։
Սուխումի կապիկների բուծարանը աշխատում է առանց հանգստյան օրերի՝ առավոտյան 9-ից մինչև երեկոյան ժամը 7-ը։
Պատմություն
Ռուսաստանի Խորհրդային Ֆեդերատիվ Սոցիալիստական Հանրապետության առողջապահության առաջին ժողովրդական կոմիսար Նիկոլայ Սեմաշկովը առաջարկել է Խորհրդային Միության տարածքում կապիկների բուծարանի ստեղծման գաղափարը։
Աթոքյան
Աթոքյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Սուխումի կապիկների բուծարան
Պատմություն
Նպատակը պրիմատների վրա փորձարկումներ կատարելու միջոցով ուսումնասիրել մարդկային հիվանդությունները։ Սուխում քաղաքը ընտրվեց որպես արևադարձային կլիմայական պայմաններ ունեցող քաղաք։
Նաև այն, որ այստեղ աճում են տարբեր արևադարձային մրգեր, որոնք կարող են սնունդ ծառայել կապիկների համար։
Սուխումի կապիկների բուծարանի հիմնադրման թվականը համարվում է 1927 թվականի օգոստոսի 24-ը, երբ Գվինեայից Բաթում տեղափոխվեց երկու շնագլուխ կապիկ և մեկ շիմպանզե:
Բուծարանում պահվում են մոտ 1000 պրիմատներ։ Կապիկների վրա կատարվում են պաշ դեղորայքային և հակաբիոտիկների փորձարկումներ։ Այստեղ հայտնաբերվել են տարբեր վիրուսների մոդելներ՝ աշխարհում առաջին անգամ։
Բուծարանի բակում տեղադրված է ռուս առաջին Նոբելյան մրցանակի դափնեկիր Իվան Պավլովի արձանը։
Արտաքին հղումներ
Կատեգորիա:Սուխում Կատեգորիա:1927 հիմնադրումներ Աբխազիայում
Աթոռակալյան
Աթոռակալյան, հայկական ազգանուն ։
Օսմանյան ճարտարապետություն
Օսմանյան ճարտարապետություն, Օսմանյան կայսրության ճարտարապետությունը` ստեղծված Բուրսայում և Ադրիանապոլիսում XV-XVI դարերում: Օսմանյան կայսրության ճարտարապետության մեջ նկատելի է սելջուկների ճարտարապետության, ինչպես նաև իրանական, բյուզանդական ճարտարապետության ազդեցությունը ։ Կոստանդնուպոլսի նվաճումից հետո թուրքերի կողմից նկատելի է մամլուքյան ճարտարապետական ավանդույթի ազդեցությունը  ։ Շուրջ 400 տարի բյուզանդական եկեղեցիներն ու տաճարները Օսմանյան մզկիթների համար օրինակ են ծառայել :
Օսմանցիները ճարտարապետության մեջ բարձր մակարդակի են հասել: Նրանց կողմից յուրացված հսկայական ներքին տարածքի ստեղծման տեխնիկան` կամարների, գմբեթների, կիսաքանդակների և սյուների օգնությամբ թույլ տվեց ստեղծել գեղագիտական և նրբագեղ ոճ իսլամական ճարտարապետության մեջ։ Եվ մինչ օրս կայսրության նախկին տարածքում կարելի է գտնել Օսմանայան կայսրության ոճով ստեղծված առարկաներ :